钦定古今图书集成/明伦汇编/氏族典/第333卷 > 刘义宣
## 钦定古今图书集成/明伦汇编/氏族典/第333卷 > 刘义宣

按《宋书南郡王义宣传》：“义宣元嘉元年封竟陵王，出
为荆州刺史。元凶弑立，义宣即时起兵。世祖即位，改
封南郡王。在镇十年，兵强财富，臧质阴有异志，欲假
手为乱，以成其奸。密说义宣，孝建元年举兵反。上遣
豫州刺史王元谟击败之。义宣西奔至江陵，竺超民
迎之。义宣不复自立，将士逃散，超民载送狱自尽。子”
十八人，恺、恢、惔、惇并于江陵墓所赐死，馀并为朱修
之所杀。恢字景度，拜世子，为右卫将军。义宣反，恢子
善藏与恢俱死。恺字景穆，封宜阳县侯，恢封临武县
侯，悰封湘南县侯，憬封祁县侯。